زراعت اور کاشتکاروں کی فلاح و بہبود کی وزارت
مرکزی وزیر زراعت جناب نریندر سنگھ تومر بھوپال میں انڈیا انٹرنیشنل سائنس فیسٹیول کی اختتامی تقریب سے خطاب کیا
ہماری نوجوان توانائی ہماری سب سے بڑی طاقت ہے جس سے بھارت ہر ہدف کو حاصل کرسکتا ہے: جناب تومر
ڈیجیٹل ایگری مشن سے کسانوں کو نئی ٹیکنالوجی کا فائدہ ملے گا: وزیر زراعت
نئی دلی، 24 جنوری، 2023 / مدھیہ پردیش کے بھوپال میں ، آج انڈیا انٹرنیشنل سائنس فیسٹیول اختتام پذیر ہوا۔ اس موقع پر مرکزی زراعت اور کسانوں کی بہبود کے وزیر جناب نریندر سنگھ تومر نے کہا کہ وزیر اعظم جناب نریندر مودی کی قیادت میں ملک میں سائنس اور ٹیکنالوجی تیزی سے ترقی کر رہی ہے۔ سائنس اور ٹیکنالوجی کے استعمال میں ہر شعبے میں اضافہ ہوا ہے۔ یہ شعبہ مرکزی حکومت کی ترجیحات میں شامل ہے۔
مرکزی وزیر جناب تومر نے کہا کہ وگیان بھارتی، ریاستی حکومت اور مرکزی حکومت نے مل کر اس تقریب کے ذریعے ملک بھر کے طلباء، سائنسدانوں اور اسٹارٹ اپس کو ایک موثر پلیٹ فارم فراہم کیا ہے۔ فیسٹیول میں طلباء اور نوجوانوں کی بڑی تعداد کو مدعو کیا گیا تھا۔ انہوں نے کہا کہ ہمارا ملک ایک نوجوان ملک ہے۔ نوجوان توانائی ہمارے ملک کی سب سے بڑی طاقت ہے۔ جیسا کہ وزیر اعظم جناب نریندر مودی نے کہا ہے، - ہمارا ملک امرتکال سے گزر رہا ہے۔ یہ وہ وقت ہے جب ملک نوجوان آبادی کی طاقت کے بل بوتے پر سب سے بڑی توقعات اور اہداف کو پورا کر سکتا ہے۔ اس کے لیے حکومت ہند سائنس اور ٹیکنالوجی کو فروغ دے رہی ہے۔ جناب تومر نے کہا کہ جب ہم اقتدار میں آئے تو سائنس اور ٹیکنالوجی کا بجٹ تقریباً 2,000 کروڑ روپے تھا، جسے وزیر اعظم جناب مودی نے بڑھا کر 6,000 کروڑ روپے سے زیادہ کر دیا۔ حکومت کی ترجیح کا اندازہ اس بات سے بھی لگایا جا سکتا ہے کہ اس وقت کے سابق وزیر اعظم جناب لال بہادر شاستری نے جئے جوان-جئے کسان کا نعرہ دیا تھا اور بعد میں وزیر اعظم جناب اٹل بہاری واجپائی نے سائنس کو شامل کر کے جئے جوان- جئے کسان-جئے وگیان کا نعرہ دیا تھا۔ اب وزیر اعظم جناب مودی نے انوسندھان کو شامل کیا ہے اور اب یہ جئے جوان-جئے کسان-جئے وگیان اور جئے انوسندھان بن گیا ہے۔
جناب تومر نے کہا کہ سائنس کا ہماری زندگیوں پر بہت گہرا اثر ہے۔ آج اس کی افادیت ہمارے ملک سمیت پوری دنیا میں محسوس کی جا سکتی ہے۔ بھارت میں آج کی مسابقتی دنیا میں ایک مقام حاصل کرنے کی صلاحیت بھی ہے، لیکن وہاں تک پہنچنے اور آگے بڑھنے کے لیے ہمیں چھوٹی سے چھوٹی چیز کی بھی سائنسی اہمیت کو جاننا چاہیے، تب ہی ہم عالمی مقابلے میں آگے جا سکیں گے۔
جناب تومر نے کہا کہ آج کوئی بھی شعبہ سائنس اور ٹیکنالوجی سے مستثنیٰ نہیں ہے۔ زرعی شعبے میں بھی ٹیکنالوجی کی وجہ سے کام آسان ہو گیا ہے، نقصانات کم ہو رہے ہیں اور وقت کی بچت ہو رہی ہے۔ ڈرون ٹیکنالوجی کے استعمال کو کسانوں تک رسائی کے قابل بنایا جا رہا ہے۔ انہوں نے کہا کہ ڈیجیٹل ایگریکلچر مشن کے ذریعے کسانوں کو بہت زیادہ فائدہ ملے گا۔ زراعت کے شعبے میں جس طرح سے تحقیق ہو رہی ہے، اس کی بنیاد پر ہم کہہ سکتے ہیں کہ آنے والے دنوں میں، بھارت ٹیکنالوجی کا استعمال کرتے ہوئے اپنی پیداوار اور پیداوار میں اضافہ کرے گا۔ ملکی ضروریات پوری کرنے کے ساتھ ساتھ ہم دنیا کے تئیں اپنی ذمہ داریاں نبھانے میں بھی کامیاب ہوں گے۔
مدھیہ پردیش کے سائنس اور ٹیکنالوجی کے وزیر جناب اوم پرکاش سکلیچا نے بھی تقریب سے خطاب کیا۔ اس موقع پر مرکزی سائنس اور ٹیکنالوجی کے سکریٹری ڈاکٹر چندر شیکھر، خلائی محکمہ کے سکریٹری جناب ایس کے۔ سومناتھ، وگیان بھارتی کے جنرل سکریٹری جناب سدھیر بھدوریا، مدھیہ پردیش کے سکریٹری جناب اکنج سریواستو، ڈاکٹر سدھانشو ورتی اور ڈاکٹر انیل کوٹھاری موجود معززین میں شامل تھے۔
.................
ش ح ۔ وا ۔ اع
U - 806
(Visitor Counter : 91